Finansavisen slår i dag stort opp at det ble brukt svart arbeid da Jonas Gahr Støre fikk sin brygge utenfor Tvedestrand fikset i 2011. Det handler om at den han ga oppdraget til – Olaf Halvorsen, hadde et par hjelpemenn fra et annet firma og brukte utstyr fra dette, og at forholdet mellom dem ble gjort opp som ”gjenytelser”.

Støre har forholdt seg til Halvorsen, fått faktura med moms og betalt denne. Ikke bare det, Støre forteller at han muntlig kontaktet de innleide og ble fortalt at alt var gjort på riktig måte. Han kontaktet firmaet de to jobbet i, og fikk bekreftet at det var greit og at Støre ikke skulle ha noe forhold til dette firmaet. At det ble benyttet utstyr fra et annet firma, ble Støre gjort oppmerksom på i ettertid.

Journalisten bak saken er Kjell Erik Eilertsen, kjent for sin skarpe tone mot innvandrere, særlig i sosiale medier. Det er vel ikke tilfeldig at Finansavisen slipper en seks år gammel sak tre uker før valget.